המידו קייטה

המידו קייטה (בצרפתית: Hamidou Keyta; נולד ב-17 בדצמבר 1994 במונטיוויליה שבצרפת) הוא כדורגלן צרפתי המשחק בעמדת קשר הכנף בקבוצת קרבאך מליגת העל האזרית.

קריירת מועדונים 
קייטה גדל במחלקת הנוער של אוסר. הוא שיחק בקבוצות המילואים של אוסר ושל לה האבר, ובעונת  שיחק בטרסילאק מהליגה הצרפתית הרביעית, במדיה ערך 27 הופעות ליגה והבקיע תשעה שערים.

לקראת עונת 2016/2017 חתם קייטה בסנט אטיין מליגת העל הצרפתית. תחילה שיחק בקבוצת המילואים של המועדון, וב-8 בינואר 2017 ערך את הופעת הבכורה שלו בקבוצה הראשונה של המועדון, בניצחון 4-1 על IC קרואה במסגרת הגביע הצרפתי, בו גם הבקיע את שערו היחיד במדי המועדון. ב-13 בינואר ערך את הופעת הבכורה שלו בליגה, בתיקו 1-1 נגד ליל במסגרת המחזור ה-20, ובסך הכל ערך ארבע הופעות ליגה במדי המועדון.

בהמשך שיחק קייטה בקבוצת שאמבלי מהליגה הצרפתית השלישית, ובקבוצות דונראה קלראש, ויטורול קונסטנצה ובוטושאן מליגת העל הרומנית. בסך הכל ערך 72 הופעות במסגרת ליגת העל הרומנית, בהן הבקיע 18 שערים.

ב-31 ביולי 2021 חתם קייטה על חוזה לשנתיים בק.ד. סנטה קלרה מליגת העל הפורטוגלית. ב-23 באוגוסט ערך את הופעת הבכורה שלו במועדון, בהפסד 2-0 לבואבישטה במסגרת המחזור השלישי בליגה לעונת . בסך הכל ערך שלוש הופעות ליגה במדי המועדון.

ב-26 בינואר 2022 חתם קייטה על חוזה לשנה וחצי בזירה מליגת העל האזרית. הוא ערך 46 הופעות ליגה במדי המועדון, בהן הבקיע 13 שערים.

ב-3 ביוני 2023 חתם קייטה על חוזה לשלוש שנים בקרבאך מליגת העל האזרית.

קישורים חיצוניים

הערות שוליים 

כדורגלנים צרפתים
קשרי כדורגל צרפתים
כדורגלני סנט אטיין
כדורגלני בוטושאן
כדורגלני סנטה קלרה
כדורגלני זירה
כדורגלני קרבאך
צרפתים שנולדו ב-1994